
A Wikipédiából, a szabad enciklopédiából 


A pitcairni (vagy más néven pitkern) nyelv egy angol alapú 
kreol nyelv, amely a 18. századi angol és a tahiti nyelven 
alapul. Ez a Pitcairn-szigetek nyelve, melyet szerte a világon 
száznál kevesebb ember beszél csak. Legközelebbi rokona a 
Norfolk-szigeteki nyelv (más néven Norfuk), annak pár ezer 
beszélője van. A pitkern és a norfuk nyelv abban különleges, 
hogy bár a hazájuk a Csendes-óceánon van, mégis atlanti-kreol 
nyelvekként tartják őket számon. A nyelvet a szigeteken kívül a 
környező szigetvilágban beszélik még néhányan (például 
Fidzsin), vagy Ausztráliában és Új-ZélandonJd 

A Bounty nevű hajón történt lázadás után a lázadás résztvevői megálltak Tahitin, ahonnan 19 tahiti embert 
vittek magukkal, többségükben nőket. Végül a lakatlan, elhagyatott Pitcairn-szigeteknél kötöttek ki és 
letelepedtek ott. A tahitiak alig beszéltek angolul és a Bounty legénysége sem nagyon tudott tahitiul. A 
világtól elvágva valahogy kommunikálniuk kellett egymással. Egy kis idő múlva egy egyedi nyelvet 
alakítottak ki, amely ötvözi az angol és a tahiti nyelvet. 

A pitcairni nyelv kialakulását jelentősen befolyásolták a legénység tagjainak angol dialektusai. Származásuk 
szerint a Nyugat-Indiákról származtak (ők a karibi patoist - népnyelvet - beszélték), egyikük skót, a 
vezetőjük, Fletcher Christian pedig művelt brit volt. A beszédükben felbukkantak még geordie és nyugat¬ 
angliai nyelvjárási elemek is, mint például a wheetles, azaz „étel” (a victuals „élelem” szóból). 

Egyes kifejezések, amelyek ma már nem léteznek az angolban, élnek még a pitcairniben. Főképp az angol 
hajózási és tengerészeti szókincs tartozik ide. A Hetednapi Adventista Egyház és a King James Biblia is 
jelentős hatással volt a nyelvükre. 

A 19. században néhányan a Norfolk-szigetekre költöztek át, de később részben visszatelepültek a Pitcairn- 
szigetekre. A pitcairni legtöbb mai beszélője az ekkor visszatelepülök közül kerül ki. 

Pitkern 

Angol 

Magyar** 

Whata way ye? 

How are you? 

Hogy vagy? / Jó napot! 

About ye gwen? 

Where are you going? 

Hova mész? 

You gwen whihi up 
suppa? 

Are you going to cook supper? 

Vacsorát fogsz főzni? 

1 nor believe. 

1 don't think so. 

Nem hiszem. 

Ye like-a sum 
whettles? 

Would you like somé food? 

Kérsz enni? 

Do‘ mine. 

It doesn't matter. 

Nem számít. 

Wa sing yourley 
doing? 

What are you doing? What are 
you up to? 

Mit csinálsz? 

1 se gwen ah big 
shep. 

I'm going to the ship. 

Megyek a hajóra. 

Humuch shep corl 
ya? 

How often do ships come here? 

Milyen gyakran jönnek 
hajók ide? 

Cooshoo! 

Good! 

Jó! 

Stobbi let 1 talk. 

Stop and let me say something. 

Hagyd abba, és hagyj 
beszélni. 

You tallin' stolly. 

You're lying. 

Te hazudsz. 

Yus plum how poo- 
oo. 

Your bananas are green. 

A banánjaid zöldek. 


Megjegyzés: a pitkern helyesírás nem sztenderdizált. Az egyszerűség kedvéért a magyar fordításban 
tegeződés szerepel**. 

e.asp?code=pih) 

1. Ethnologue reportfor language code:pih 
(http://www.ethnologue.org/show_languag 


Források 


■ Pitcairni nyelv (https://web.archive.Org/web/20080329033108/http://www.lareau.org/pitlang.htm 

!) 


A lap eredeti címe: „https://hu.wikipedia.org/w/index.php?title=Pitcairni_nyelv&oldid=20386802” 


A lap utolsó módosítása: 2018. szeptember 7., 15:02 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 

















































